Veier i Hordaland

I Hordaland fylke, som fra 1. januar 2020 ble en del av Vestland fylke, var det pr. 1. januar 2007 til sammen 6 714 km offentlige veier, noe som utgjorde 7,22 % av landets samlede veilengde på 92 946 km. Av dette var 1 859 km riksveier/europaveier, 1 763 km fylkesveier og 3 092 km kommunale veier.

De viktigste veiene i tidligere Hordaland fylke

Hordaland hadde tre europaveier: E16, E39 og E134.  går fra Stalheim i Voss til Bergen. Dette var fylkets viktigste veiforbindelse mot Østlandet.  går fra Sveio i sør via Bergen til Masfjorden i nord, og er den viktigste forbindelsen langs kysten i fylket.  går mellom Haukelifjell i Odda og Etne, og er en viktig forbindelse mellom Telemark og Haugesund. Europaveiene er også riksveier, og Hordaland hadde også andre viktige riksveier:  kommer fra Suldal i Rogaland og går via Odda og Voss mot Sogn og Fjordane.  går fra Granvin via Eidfjord mot Hardangervidda.  går mellom Bergen og Sotra, og er i tillegg til å være en viktig forbindelse for kommunene Fjell og Sund, en viktig trafikkåre med mye trafikk i Bergen by. Flere andre kortere veier i Bergen har også mye trafikk.

Blant andre viktige veier i det nå nedlagte fylket var før 2019 fylkesvei 7, fylkesvei 48 og fylkesvei 49. Fylkesvei 7 gikk mellom Trengereid i Bergen kommune og Granvin, der veien er tilknyttet riksveinettet, og er derfor en viktig forbindelse mellom Hordaland og Østlandet (mellom Trengereid og Norheimsund er dette fra 2019 fylkesvei 49, mens delen fra Norheimsund til Granvin er fylkesvei 79). Fylkesvei 48 gikk fra Etne via Kvinnherad til Samnanger (fra Etne (Håland) til Sunde er dette fra 2019 fylkesvei 548, mens strekningen videre til Årsnes fergekai er fylkesvei 500). Fylkesvei 49 gikk fra Norheimsund i Kvam via Tysnes til Jektevik i Stord (fra 2019 erstattet av fylkesvei 576 fra Tørvikbygd til Mundheim, fylkesvei 48 fra Mundheim til Gjermundshamn, fylkesveg 575 fra Gjermundshamn til Stussvik og fylkesvei 549 videre derfra til Jektevik). Fylkesvei 49 går fra 2019 videre via fergesambandet Tørvikbygd-Jondal, Jondalstunnelen og Folgefonntunnelen til Odda.

Nasjonal turistvei
To veier i gamle Hordaland fylke utgjør til sammen Nasjonal turistvei Hardanger. Dette gjelder riksvei 7 mellom Halne på Hardangervidda og Steinsdalsfossen i Kvam (fra 2019 erstattet av fylkesvei 79 fra Granvin til Norheimsund og fylkesvei 49 videre), og riksvei 550 mellom Utne i Ullensvang og Jondal.

Bruer og tunneler

I 2003 var Hordaland det fylket i landet som hadde flest veitunneler på europa-/riks- og fylkesveinettet, med 193 tunneler. I 2019 var det 276 veitunneler i Hordaland, noe som utgjør omkring 25 % av alle veitunneler i Norge.

Undersjøiske tunneler i Hordaland
Hordaland hadde ved fylkessammenslåingen 1. januar 2020 tre undersjøiske tunneler:

 Bømlafjordtunnelen på europavei 39 er en del av Trekantsambandet, fastlandsforbindelsen til Bømlo og Stord.
 Halsnøytunnelen i Kvinnherad er en del av riksvei 544 (fra 2019 fylkesvei 500) og forbinder Halsnøya med fastlandet.
 Bjorøytunnelen på fylkesvei 207 (fra 2019 fylkesvei 5236) var inntil 1.1.2010 Norges eneste undersjøiske tunnel på en fylkesvei. Den forbinder Bjorøy i Fjell med fastlandet i Bergen.

Viktige øyforbindelser og fjelloverganger

Øyforbindelser og fjordkryssinger
Mange av de største øyene i Hordaland var ved fylkessammenslåingen i 2020 knyttet sammen eller til fastlandet med bruer eller undersjøiske tunneler. To av Hordalands viktigste øyforbindelser og fjordkryssinger er del av europavei 39. Trekantsambandet binder Bømlo og Stord til fastlandet i Sveio. Denne forbindelsen består blant annet av Bømlafjordtunnelen og Stordabrua, samt Bømlabrua på riksvei 542. Lengre nord i fylket binder Nordhordlandsbrua Meland og Lindås kommuner sammen med Bergen. Sotra og Osterøy er knyttet til fastlandet med henholdsvis Sotrabrua på riksvei 555 og Osterøybrua på riksvei 566.

Hardangerbrua på riksvei 7 mellom Brimnes i Eidfjord og Bruravik i Ulvik ble innviet i 2013.

Fjelloverganger 
Hordaland fylke hadde to viktige fjelloverganger mot Østlandet. Europavei 134 over Haukelifjell og Røldalsfjellet var viktig for samferdselen sør i fylket, og mellom Telemark og nordre Rogaland. Riksvei 7 over Hardangervidda var også en viktig ferdselsåre i fylket. Hordalands viktigste forbindelse mot Østlandet er imidlertid Europavei 16 gjennom Lærdalstunnelen i Sogn og Fjordane og over Filefjell i Oppland.

Se også
Kategorien Veier i Hordaland med underkategorier
Liste over broer i Norge etter lengde
Veitunneler i Norge
Undersjøiske veitunneler i Norge
Lengste veitunneler i hvert fylke

Referanser